Nytt håp for ungdommer innesperret i seks døgn: Finner ny rute inn i grotte
Fredag morgen skriver Bangkok Post at redningsmannskapene har fått nytt håp etter at britiske grottedykkere anbefalte redningsmannskapene å lete i en alternativ retning. De 12 guttene og fotballtreneren deres skal ha befunnet seg i Tham Luang Nang Non-grotten i Chiang Rai-provinsen lørdag ettermiddag, da inngangen til grotten plutselig ble blokkert etter et kraftig regnvær. Thailands innenriksminister Anupong Paochinda opplyser at arbeidet med å bore seg inn i grotten vil starte torsdag morgen. Han understreker at mannskapene vil forsøke å lage en smal passasje slik at gruppen kan komme seg ut. – Vi gjør alt vi kan for å finne barna. Vi jobber 24 timer i døgnet og kommer ikke til å stanse, men vi kjemper mot klokka sier han. Visepolitisjef Wirachai Songmetta ledet ifølge Bangkok Post 132 redningsmannskaper delt opp i fire lag i en ekskursjon nord for hovedinngangen, for å lete etter alternative innganger. De bruker GPS for å utforske terrenget og skal ha funnet tre nye hvelvinger. Den ene utforskes med drone. Det skal tre britiske grottedykkere ha rådet dem til å gjøre. Det skal nemlig også være et kammer nord i grotten som er 60 meter høyt og 20 meter bredt. For øyeblikket er hoveddelen av redningsoperasjonen vest for inngangen, for å komme seg fram til kammeret de kaller «Pattaya Beach», der de tror guttene kan befinne seg. De skal forsøke å drille seg inn diagonalt, etter først å undersøke fjellstrukturen med elektromagnetiske bølger.Rundt 1000 mennesker deltar i den dramatiske redningsoperasjonen. Redningsmannskapene har blant annet tatt i bruk droner og en ubemannet miniubåt i forsøket på å lokalisere guttene, så langt uten resultat. 1 av 4SOE ZEYA TUN / X02594 Mannskapene kjemper nå en desperat kamp mot klokken. Så langt er det ikke kommet noen livstegn fra ungdommene etter at de ble meldt savet lørdag kveld, med unntak av noen fotspor og håndavtrykk som ble funnet i gjørma ved inngangen til grotten. Thailandske myndigheter er likevel optimistiske. – Jeg er overbevist om at de fortsatt er i live, sier statsminister Prayuth Chan-ocha. 1 av 7KRIT PHROMSAKLA NA SAKOLNAKORN / THAI NEWS PIXSamtidig fortsetter det kraftige regnværet i området å skape store problemer for redningsmannskapene. Marinejegerne som bidrar i aksjonen opplyste onsdag morgen at vannivået steg med 15 centimeter i løpet av natten, og at et tredje rom i grotten, som skal være flere kilometer langt, nå også er fylt med vann, melder nyhetsbyrået AFP. Mens fortvilte pårørende er samlet ved grotteåpningen i håp om å få gode nyheter om sine kjære, kjemper redningsmannskapene en desperat kamp mot vannmassene. I hele natt, og gjennom dagen onsdag, har det vært gjort forsøk på å pumpe vann ut av grotten. Likevel stiger vannet. Ifølge den britiske grotte-utforskeren Vern Unsworth, som deltar i redningsarbeidet strømmer nå vannet inn i grotten fra to sider. – Vannet er den største utfordringen. Det er mye sand og gjørme som setter seg fast i pumpene og forsinker arbeidet, sier sersjant Kresada Wanaphum til Reuters. En geologi-ekspert fra departementet for mineralressurser, Chaiporn Siripornpibul, sier også at mannskapene er bekymret for at okygenet i luftlommene kan ta slutt.Redningsmannskapene får nå internasjonal hjelp for å redde ut ungdommene. Lagets hovedtrener, som ikke deltok på lørdagens trening, opplyser at guttene har besøkt grotten flere ganger tidligere. Han understreker at det er et sterkt samhold blant ungdommene. – De kommer ikke til å forlate hverandre, sier han.
I et forsøk på å redde ut ungdommene som siden lørdag har vært fanget i en grotte i Thailand, vil redningsmannskapene nå forsøke å bore et hull inn til kammeret der man håper de befinner seg. Britiske grottedykkere har også gitt nytt håp.